Гулистон (деҳа, н. Қубодиён)

Гулистон (собиқ Болшевик, то 29.3.12) — деҳа дар ҷамоати деҳоти Тахти Сангини ноҳияи Қубодиён. Аз Гулистон то маркази ҷамоат 11 км, то маркази ноҳия 30 км; то шаҳри Душанбе 220 км; роҳ асфалтпӯш. Аҳолиаш 4887 нафар (2017), тоҷикон.

 Таърих 
Солҳои 40 асри 20 таъсис ёфтааст. Аҳолиаш асосан аз водии Рашт ва ноҳияи Тавилдара барои васеъ кардани заминҳои пахтаи Тоҷикистон кӯчонда шудаанд. 

 Иқтисод 
Деҳа мактаби таҳсилоти миёнаи умумӣ, 10 нуқтаи савдои хусусӣ, 3 масҷиди панҷвақта, 1 масҷиди ҷомеъ, маркази саломатӣ, беморхона, 2 дорухона дорад. Соҳаҳои асосии хоҷагӣ: пахтакорӣ, чорводорӣ, боғдорӣ, ғаллакорӣ. Заминҳо аз дарёи Кофарниҳон тавассути наҳри Каттаариқ обёрӣ мешаванд. Дар ҳудуди Гулистон 10 хоҷагии хурди деҳқонӣ ва хоҷагии тухмипарварии «Авесто» мавҷуд аст.

Ходими давлатӣ Зардакшо Сияров дар ҳамин деҳа ба воя расидааст.

 Эзоҳ 

 Сарчашма 

 Тақсимоти маъмурии Ҷумҳурии Тоҷикистон — : СИЭМТ, 2017. — 580 с. — ISBN 978-99947-33-68-2

Гурӯҳ:Деҳаҳои Тоҷикистон
Гурӯҳ:Деҳаҳои ноҳияи Қубодиён
Гурӯҳ:Ҷамоати Тахти Сангин